Легендарны Шэкспіраўскі тэатр “Глобус” упершыню выступіў у Беларусі менавіта на сцэне Купалаўскага тэатра 22 мая 2014 года. Паказ адбыўся ў межах двухгадовага сусветнага турнэ ангельскай трупы. Падчас спектаклю ў тэатры была запушчана сістэма сінхроннага перакладу – гледачы маглі гледзець спектакль не толькі на мове арыгіналу, але і ў перакладзе на беларускую з дапамогай навушніка. У наступным сезоне з дапамогай новага абсталявання можна будзе глядзець спектаклі “Дон Жуан”, “Вяселле”, “Выкраданне Еўропы, альбо Тэатр Уршулі Радзівіл”, “Не мой”, “Пан Тадэвуш” у перакладзе на ангельскую мову.